OzLabs/hebrew-wiki-articles huggingface dataset:
יולי ברגן

יולי ברגן (בנורווגית: Julie Bergan; נולדה ב-12 באפריל 1994) היא זמרת-יוצרת נורווגית.

== קריירה ==
כשהייתה בת 16, היא החלה להוציא גרסאות כיסוי לשירים.

ב-30 בנובמבר 2012, היא הוציאה, בשיתוף פעולה עם Cir.Cuz , את הסינגל "Supernova". השיר הגיע, בשיאו, למקום החמישי בנורווגיה.<ref></ref>

ב-2013, היא השתתפה עם השיר "Give a Little Something Back" במלודי גרנד פרי, הקדם האירוויזיון הנורווגי לאירוויזיון 2013. היא לא הצליחה להעפיל לגמר התחרות.<ref></ref> בספטמבר 2013, היא הוחתמה אצל וורנר מיוזיק גרופ נורווגיה.

בתחילת 2014, היא הוציאה את הסינגל "Younger".<ref></ref>

ב-2015, היא הוציאה את הסינגל "All Hours". השיר הגיע, בשיאו, למקום השישי בנורווגיה.

ב-2016, היא הוציאה את הסינגל "Arigato". השיר הגיע, בשיאו, למקום הראשון בנורווגיה, ולמקום החמישי בשוודיה. השיר היה מועמד בקטגוריית שיר השנה בפרס שפלמן .

ב-11 במאי 2018, היא הוציאה, בשיתוף פעולה עם K-391, אלן ווקר וסינרי , את הסינגל "Ignite". השיר הגיע, בשיאו, למקום הרביעי בוולוניה, למקום החמישי בפינלנד, למקום הראשון בנורווגיה, למקום החמישי בפולין, למקום ה-13 בשוודיה, ולמקום ה-28 במצעד שירי הדאנס/אלקטרוני. השיר היה מועמד בקטגוריית שיר השנה בפרס שפלמן .

ב-3 בינואר 2020, היא הוציאה, בשיתוף פעולה עם סיב, את הסינגל "Kiss Somebody". השיר הגיע, בשיאו, למקום ה-12 בנורווגיה, ולמקום הראשון בשוודיה. השיר היה מועמד בקטגוריית שיר השנה בפרס שפלמן .

== דיסקוגרפיה ==
=== אלבומי אולפן ===
* 2018: Turn on the Lights<ref></ref>
* 2020: Hard Feelings<ref></ref>

=== מיני-אלבומים ===
* 2019: Hard Feelings: Ventricle 1
* 2020: Hard Feelings: Ventricle 2

== פרסים ומועמדויות ==
{| class="wikitable plainrowheaders" style="text-align:center;"
! שנה
! פרס
! קטגוריה
! עבודה מועמדת
! תוצאה
|-
| 2014
| פרסי NRJ נורווגיה
| אמן השנה
| rowspan="3" | עצמה
| 
|-
| rowspan="3" | 2016
|פרסי המוזיקה של MTV אירופה
| האמן הנורווגי הטוב ביותר
| 
|-
| rowspan="2" | P3 Gull
| Årets Nykommer (כוכב השנה)
| 
|-
| rowspan="2" | Årets Låt (שיר השנה)
| rowspan="3" | "Arigato"
| 
|-
| rowspan="2" | 2017
| פרס שפלמן
| 
|-
| Musikkforleggerprisen (ארגון הכותבים הנורווגי)
| Årets Gjennombrudd (אמן פורץ דרך)<ref></ref>
| 
|-
| rowspan="2" | 2019
|פרס שפלמן
| Årets Låt (שיר השנה)
| "Ignite" <small>(עם K-391, אלן ווקר וסינרי)</small>
| 
|-
| פרסי NRJ נורווגיה
| שיר השנה
| "STFU"
| 
|-
| 2020
|פרס שפלמן
| Årets Låt (שיר השנה)
| "Kiss Somebody" <small>(עם סיב)</small>
| 
|}

== הופעות ==
=== סיבובי הופעות ===
* 2016: Arigato Tour
* 2018: t's Lit Tour - Part I
* 2018: It's Lit Tour - Part II
* 2019–2020: Hard Feelings Tour

=== כמופע חימום ===
* Purpose World Tour
* The Self-Titled Tour
* Avation Tour

== קישורים חיצוניים ==

* 

== הערות שוליים ==

קטגוריה:זמרות-יוצרות
קטגוריה:זמרות נורווגיות
קטגוריה:פזמונאיות
קטגוריה:זמרים-יוצרים
קטגוריה:פזמונאים
קטגוריה:ילידות 1994
קטגוריה:נורווגים שנולדו ב-1994
הנרי פיץ' טיילור

הנרי פיץ' טיילור (באנגלית:Henry Fitch Taylor; 1853 – 1925) היה צייר אמריקאי, הוותיק ביותר בדור האמנים האמריקאים שעבדו בסגנון הקוביזם. טיילור שימש כנשיא הראשון של התאחדות האמנים והציירים האמריקאית (AAPS), הארגון שהקים את תערוכת האמורי בשנת 1913.

== ביוגרפיה ==
טיילור נולד בסינסינטי, אוהיו בשנת 1853. הוא למד באקדמיה ז'וליאן בפריז ובשנת 1885 נסע לברביזון לצייר. הוא חזר לאמריקה בשנת 1888 או בשנת 1889, והקים את הסטודיו שלו בעיר ניו יורק.

בין השנים 1898–1908 התגורר טיילור בקוס קוב, קונטיקט. הוא היה חלק ממושבת האמנות שם. בקוס קוב יצר ציורים אך לא הציג את עבודותיו. בין ידידיו היו ג'ון הנרי טוואצ'טמן, צ'יילד האסאם, ארתור דייוויס, ג'ורג' לוקאס וולט קון; רבים ממכרים אלה מילאו תפקיד חשוב בחייו של טיילור כאמן.
דמות עם גיטרה, 1914
טיילור התחתן עם קלרה סידני פוטר דווידג', בתו של הבישוף הנרי קודמן פוטר, ב־20 במרץ 1913. הם עברו לאחוזתה בסטטן איילנד.<ref></ref>

== תערוכת הארמורי ==
כפי שדווח על ידי ג'רום מאיירס באוטוביוגרפיה שלו "האמן במנהטן"<ref>Myers, Jerome (1940). Artist in Manhattan. American Artists Group. </ref>

מופשט מוזיקלי
בתערוכת הארמורי בשנת 1913 הוצגו שלושה מציוריו של טיילור: אומן, זנות, וחשיכת בוקר.<ref>Milton W. Brown, The Story Of The Armory Show, The Joseph H. Hirshhorn Foundation, New York Graphics Society 1955.</ref>

== הטרגדיה בשנת 1921 ==
בשנת 1921 טבעה אשתו של טיילור. בכותרת הניו יורק טיימס נכתב: "בתו של הבישוף פוטר טבעה. גופתה של גברת הנרי פיץ' טיילור התגלתה בביצה ליד ביתה בלונג איילנד. הייתה לה מחלה בעמוד השדרה. חושבים שהיא שהיא נפלה לבוץ ולא הצליחה להשתחרר מעצמה."

טיילור נפטר ב -10 בספטמבר 1925 בפליינפילד, ניו המפשייר.

== קישורים חיצוניים ==

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1853
קטגוריה:אמריקאים שנפטרו ב-1925
ניז'ני טאגיל

ניז'ני טאגיל (ברוסית: Нижний Тагил) היא העיר השנייה בגודלה במחוז סברדלובסק שברוסיה.

העיר שוכנת במדרון המזרחי של הרי אורל, 20–25 ק"מ מהגבול המקובל של אירופה ואסיה בגובה 200 מ' מעל פני הים. הגבול המערבי של העיר עובר לאורך רכס הרי אורל<ref>https://ntagil.org/gorod/</ref>.

העיר מדורגת במקום השני מבחינת כמות האוכלוסייה במחוז סברדלובסק אחרי יקטרינבורג, והיא מרכז תעשייתי גדול באורל, מפעל הקרונות של אורל ומפעל הברזל והפלדה של אווראז ממוקמים בעיר.

ניז'ני טאגיל נוסדה ב-1772 והיא נקראת על שם נהר טאגיל.

ניז'ני טאגיל מחולקת לשלושה רבעים:
* טאגילסטרויבסקי
* לנינסקי
* דז'רזינסקי

== ערים תאומות ==

* 

==קישורים חיצוניים==

* 
* 

== הערות שוליים ==

קטגוריה:מחוז סברדלובסק: ערים
קטגוריה:יישובים שהוקמו ב-1722
מיגור מגפת הגרענת בארץ ישראל

מיגור מגפת הגרענת בארץ ישראל החלה בתחילת מלחמת העולם הראשונה, ביוזמה של מספר רופאים שהתארגנו יחדיו לצורך המטרה המשותפת. זו הייתה ראשיתה של ההתארגנות הרפואית בארץ ישראל וראשיתה של בריאות הציבור בארץ ישראל.

הגרענת הייתה מגפה קשה, שפגעה בעיניהם של תושבי ארץ ישראל (היישוב וערביי ארץ ישראל) מסוף המאה ה-19 ועד המאה ה-20.

==היסטוריה==
בשנת 1896 דוקטור ט. גרמן, רופא עיניים מסנקט פטרבורג שברוסיה עבר בין מקומות שונים בארץ ישראל, וערך בדיקות בערים ובכפרים ובין תלמידי בתי ספר שונים, דיווח כי מצא בקרב הערבים תחלואה בגרענת בהיקף של 60 אחוז מהכפריים ו-51 אחוז מהעירוניים. בין ילדי המושבה הגרמנית בחיפה הוא לא מצא אפילו חולה גרענת אחד.

עד לשנות ה-80 של המאה ה-19 לא היו בארץ ישראל בתי חולים מיוחדים או מחלקות מיוחדות המתמחות באופתלמולוגיה, אך הגיעו אליה, מטעם קהילות יהודיות באירופה, רופאי עיניים שפעלו כרופאים כלליים במושבות וסביבתן.
כך התמנה האופתלמולוג חיים לייב רוטשיין לרופא הקהילה בטברה בשנת 1893. כך גם האופתלמולוג האמריקאי, ישעיהו בלידן, שהגיע לצפת ב-1885 שימש כרופא המושבה ראש פינה. במקומות אחרים בארץ נאלצו רופאים שהיו חסרי ידע ברפואת עיניים לטפל בתושבים שחלו במחלת הגרענת.

בשנת 1883 נוסד בירושלים בית החולים הבריטי למחלות עיניים על שם סיינט ג'ון. בית החולים נוהל על ידי המיסיון הנוצרי ובראשו עמד ד"ר הריסון בטלר. בית החולים שירת בעיקר את האוכלוסייה הערבית והטיפול בו הוענק חינם.
בשנות מלחמת העולם הראשונה פעילות בית החולים הופסקה. לאחר המלחמה חודשה הפעילות בראשות ד"ר ג'ון סטרטהירן, ואחר כך הוא הוחלף בתפקיד על ידי ד"ר נורמן מנסון.

החל משנת 1900 החלה לפעול מחלקת עיניים בבית החולים "רוטשילד" אך מספר המיטות בה היה מועט. גם בבתי החולים "שערי צדק" ו"משגב לדך" טיפלו במחלות עיניים, אך לא אלה היו רופאים שעסקו בכך, אלא עוזרים וחובשים.
באותה התקופה הצורך הנואש לבית חולים למחלות עיניים הגיע לידי ביטוי גם בעיתונות: "מן הראוי היה להעוסקים בצרכי צבור בירושלם לדאוג אודות מחסור בית הולים מיוחד למחלת העיניים, בו יקבלו בייחוד הולי המחלה הזאת אשר אי אפשר לרפאותם בלעדי בית-חולים, וגם לקליניק בו ישב רופא מומחה למחלת העיניים לענות חנם אין כסף לכאלה שיכולים ללכת ולבוא, אך שאין ידם משגת לשלם את שכרו, וגם הרפואות יינתנו מן הבית-החולים הזה."

בשנת 1905 הקים ארגון "למען ציון" מפרנקפורט את בית החולים למחלות עיניים למען ציון בירושלים. מנהלו הראשון היה משה יהושע ארלנגר.

==קישורים חיצוניים==
* 

==הערות שוליים==

קטגוריה:מגפות
קטגוריה:התקופה העות'מאנית בארץ ישראל
אנדרו אביר

אנדרו אביר (Andrew Abir, נולד ב-1962) הוא כלכלן ישראלי, המכהן כמשנה לנגיד בנק ישראל.

== ביוגרפיה ==
נולד בשם אנדרו אייבֶּר בלידס, אנגליה.<ref></ref> עלה לארץ באמצע שנות ה-80 של המאה ה-20, והחל לעבוד בבנק ישראל ככלכלן בשנת 1987.

בשנת 2003 מונה למנהל חדר עסקאות מטבע החוץ של הבנק, ובשנת 2008 לסגן מנהל חטיבת השווקים וראש האגף הפיננסי בחטיבה.

בשנת 2011 מונה למנהל חטיבת השווקים בבנק ישראל, וכיהן בתפקיד זה עד שנת 2020. כמנהל חטיבת השווקים הוא שימש כדירקטור מטעם בנק ישראל בבורסה לניירות ערך.

משנת 2017 מונה אביר כחבר בוועדה המוניטרית של בנק ישראל על ידי נגידת בנק ישראל קרנית פלוג, בעקבות פרישתו של נתן זוסמן מהבנק. משנת 2019 כחבר במועצה המנהלית של הבנק.

בינואר 2020 הודיע הנגיד אמיר ירון על כוונתו למנות את אביר למשנה לנגיד. מועמדותו אושרה בוועדה המייעצת למינוי בכירים בשירות המדינה והוא נכנס לתפקידו בפברואר של אותה שנה.<ref></ref>

אביר עמד במסגרת תפקידיו בבנק בראש צוות בין-משרדי להתמודדות עם השלכות המשבר הפיננסי העולמי על השווקים הפיננסיים בישראל, השתתף בשילוב המשק במערכת התשלומים הבינלאומית (CLS), שימש יועץ מטעם קרן המטבע הבינלאומית לבנקים מרכזיים בעולם, והטמיע מערכות מסחר מתקדמות לניהול יתרות מטבע החוץ של ישראל.

אביר הוא בעל תואר ראשון בכלכלה ובמדע המדינה מאוניברסיטת אוקספורד, ובעל תואר שני במנהל עסקים מהאוניברסיטת העברית.

== קישורים חיצוניים ==
* 

== הערות שוליים ==

קטגוריה:בוגרי אוניברסיטת אוקספורד
קטגוריה:כלכלנים ישראלים
קטגוריה:דירקטורים ישראלים
קטגוריה:עולים בשנות ה-1980
קטגוריה:משנים לנגיד בנק ישראל
קטגוריה:ישראלים ילידי אנגליה
קטגוריה:חברי הוועדה המוניטרית של בנק ישראל
קטגוריה:ישראלים שנולדו ב-1962
היידן סזטו

היידן צ'ון היי סזטו (בסינית: 司徒頌曦 נולד ב-11 בספטמבר 1985) הוא שחקן קנדי, הידוע בתפקידו כארווין קים בסרט הקולנוע "17 על הקצה",<ref name="van"></ref> ומתפקידו כבראד צ'אנג בסרט האימה "מת או חובה".

== קורות חייו ==
סזטו גדל באזור ריצ'מונד שבקולומביה הבריטית,<ref name="usatoday"></ref> שני הוריו הם מהונג קונג.<ref name="buzzfeed"></ref> אביו, נייג'ל סזטו, הוא צייר, וסבו מצד אביו, קיי סזטו, היה פסל סיני נערץ.<ref name="time"></ref> הוא למד סוציולוגיה באוניברסיטה הפוליטכנית של קוונטלן.<ref name="mochi"></ref> הוא בוגר האקדמיה לקולנוע של ניו יורק <small>(אנ')</small> בשנת 2011.<ref name="nyfa"></ref>

== קריירה ==
בשנת 2016, גילם את ארווין קים קלי בסרט הדרמה-קומית "17 על הקצה" לצד היילי סטיינפלד. היה לו תפקיד חוזר בעונה השנייה של הסדרה הקומית המקום הטוב " של רשת NBC, כשהוא מגלם נזיר בודהיסטי בשם קן לואנג.<ref name="heavy"></ref>

ב־24 במאי 2017 לוהק לתפקיד בסרט המותחן העל-טבעי "מת או חובה".<ref></ref> הסרט הוקרן לראשונה בבתי הקולנוע ב־13 באפריל 2018.<ref></ref>

בשנת 2019 שיחק בסרט "בואו איך שאתם" את דמותו של מאט.

== פילמוגרפיה ==
=== קולנוע ===
{| class="wikitable sortable"
! שנה
! סרט
! תפקיד
! class="unsortable" | הערות
|-
| rowspan="3" |2016
|The Unbidden
|דרק
|
|-
|Fortune Cookie
|ליי
|
|-
|17 על הקצה
|ארווין קים
|
|-
| 2018
| מת או חובה
| בראד צ'אנג
|
|-
| rowspan="2" | 2019
|בואו איך שאתם
| מאט
|
|-
|ליל קיץ
|קיילב גראס
|
|-
| rowspan="2" | 2020
|חרטות
| אריק
|
|-
|אליזבת היקרה <small>(אנ')</small>
|קיטון
|
|-
| 2021
|יום הכן
| השוטר צ'אנג
|
|-
|2022
|Sex Appeal
|מר ואמיר
|
|-
|TBA
|Dealing with Dad
|לארי
|
|}

=== טלוויזיה ===
{| class="wikitable sortable"
! שנה
! סדרה
!תפקיד
! class="unsortable" | הערות
|-
| 2012
|America's Most Wanted
| חבר כנופיה שלישי
| פרק: "Crimes of Passion"
|-
|2014
|ימי חיינו
|נער מתבגר
|פרק: "#1.12780"
|-
| 2017
| המקום הטוב
| קן לונג
| 2 פרקים
|-
| 2018
|לודג' 49
| תאגידי
| 6 פרקים
|-
| rowspan="3" | 2019
| משפחה בהפרעה
| ג'רמי
| פרק: "Saving for Arraignment Day"
|-
|הרופא הטוב
|טוני לו
|פרק: "Incomplete"
|-
| מה שקורה בצללים
| ג'ונתן קדגר
| 2 פרקים
|-
|2020-2019
|מגנום, בלש פרטי
| הבלש פונו פלימה
| 2 פרקים
|}

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקני קולנוע וטלוויזיה קנדים
קטגוריה:בוגרי אוניברסיטאות ומכללות בקנדה
קטגוריה:בוגרי האקדמיה לקולנוע של ניו יורק
קטגוריה:קנדים שנולדו ב-1985
אליפות ישראל בהיאבקות חופשית

אליפות ישראל בהיאבקות חופשית, היא תחרות ספורטיבית בהיאבקות בסגנון חופשי, החשובה ביותר בישראל בענף זה, לנשים ולגברים. האליפות נערכת תחת "איגוד ההיאבקות בישראל". מתאבק/ת אשר זוכה באליפות מקבל/ת אישור להשתתף באליפות אירופה ובאליפות העולם. באליפות ישראל יכולים להשתתף נערות מגיל 15 ונערים מגיל 16.

== אליפות ישראל בהיאבקות חופשית ==
{| class="wikitable"
!תחרות
!מקום
!תאריך
|-
|2012
|באר שבע
|10 בינואר
|-
|2013
|באר שבע
|21 בדצמבר
|-
|2014
|באר שבע
|27 בדצמבר
|-
|ינואר 2016
|באר שבע
|16 בינואר ו-23 בינואר
|-
|נובמבר 2016
|באר שבע
|19 בנובמבר ו-26 בנובמבר
|-
|ינואר 2018
|באר שבע
|27 בינואר
|-
|דצמבר 2018
|באר שבע
|29 בדצמבר
|-
|2019
|באר שבע
|21 בדצמבר
|-
|אפריל 2021
|באר שבע
|10 באפריל
|-
|דצמבר 2021
|באר שבע
|24 בדצמבר ו-25 בדצמבר
|}

== ראו גם ==

* אליפות ישראל בהיאבקות יוונית-רומית

* אליפות ישראל בהיאבקות חופים

== קישורים חיצוניים ==
* http://www.iwf.org.il/index.php

*
ישראל, חופשית
קטגוריה:ישראל: היאבקות
היאבקות חופשית
וילמוש אדלר

וילמוש אדלר (בהונגרית: Adler Vilmos; פקש, 13 ביולי 1867<ref></ref> – כנראה באושוויץ יוני, 1944) היה הרב של העיר הטוון.

==קורות חיים==
וילמוש אדלר הוא בנם של ליפוט אדלר ושל מריה אונגאר. בין השנים 1885–1895 היה תלמיד בית המדרש לרבנים בבודפשט. בשנת 1894 קיבל דוקטורט במדעי הרוח באוניברסיטת בודפשט (כיום אוניברסיטת אטווש לוראנד), וכעבור שנתיים קיבל סמיכה לרבנות. משנת 1906 פעל בעיר הטוון והיה הרב הראשי של קהילת אפצי. בחודש יוני 1944 הוא גורש לאושוויץ. נפטר במקום לא ידוע (ברכבת לאושוויץ או במחנה ההשמדה).

== עבודותיו ==
* [https://mandadb.hu/tetel/696447/Onkelos_paraphrasisa_a_biblia_koltoi_helyeihez הפרפרזה של אונקלוס למשוררים של המקרא], בודפשט, 1893
* דרשת נשואים. (המרגלים). הוא נאם בחתונת אחותו יטי אדלר עם אדולף רובינשטיין ב-30 ביוני 1897 בבית הכנסת בבאיה. ( הטוון, 1897).
* אונקלוס כמוצא אגדה. בתוך: ספר לכבודו של משה בלוך. הוצא לאור על ידי תלמידיו לרגל יום הולדתו התשעים. בודפשט, 1905.
* [https://mandadb.hu/tetel/696425/Pentek_estek לילות שבת.] [https://mandadb.hu/tetel/696425/Pentek_estek רגשות ומחשבות הכלולים בתפילות].

== לקריאה נוספת ==
* לקסיקון יהודי הונגרי. 1929. פטר אויווארי. וילמוש אדלר
* http://emlekhely.btk.elte.hu/profile/dr-adler-vilmos/
* גזה פטריק: [https://www.arcanum.com/hu/online-kiadvanyok/search/?list=eyJmaWx0ZXJzIjogeyJNVSI6IFsiTkZPX0tPTllfUGV0cmlrXzIiXX0sICJxdWVyeSI6ICJhZGxlciB2aWxtb3MifQ וילמוש אדלר] ב-Arcanum
== הערות שוליים ==

קטגוריה:רבנים הונגרים
קטגוריה:רבנים שנספו במחנה ההשמדה אושוויץ
קטגוריה:בוגרי בית המדרש לרבנים בבודפשט
קטגוריה:פקש: אישים
קטגוריה:הונגרים שנולדו ב-1867
קטגוריה:הונגרים שנפטרו ב-1944
סוזן & פריק

סוזן & פריק (Suzan & Freek) הם צמד המוזיקאים ההולנדים סוזן סטורטלדר ופריק ריקרינק.<ref></ref> השניים גדלו באזור אכטרהוק שבמזרח הולנד, וחיים כעת יחד בעיר וויספ שבצפון הולנד.

הצמד החל את דרכו בביצוע קאברים למשך מספר שנים ושיתף אותם על בסיס שבועי תחת הכותרת "De Minuut" בעמוד הפייסבוק שלהם. בשנת 2016, הגרסה שלהם לשיר "Don't Let Me Down" הפכה לוויראלית כאשר הצ'יינסמוקרס, יוצרי השיר המקוריים, שיתפו את הביצוע.

בספטמבר 2017, הוציאו את המיני-אלבום הראשון שלהם, Glass House Sessions, המכיל חמש גרסאות כיסוי לשירים מוכרים, ביניהם "Jolene" של דולי פרטון ו-"Hips Don't Lie" של שאקירה.

בנובמבר 2018, הוציא הצמד את שירם המקורי הראשון, "Als het avond is". הסינגל הגיע למקום הראשון במצעד הפזמונים ההולנדי וזכה בתואר הפלטינה. לאחריו הוציאו את השיר "Blauwe dag", שהגיע למקום הרביעי במצעד.<ref></ref>

ב-27 בספטמבר 2019, הוציאו את אלבומם הראשון בהולנד ובבלגיה, Gedeeld door ons. האלבום הגיע בשתי המדינות למקום השני במצעדי האלבומים.

== חברי ההרכב ==
* סוזן סטורטלדר (בהולנדית Suzan Stortelder): נולדה ב-1992, שירה ופסנתר.
* פריק ריקרינק (בהולנדית Freek Rikkerink): נולד ב-1993, שירה וגיטרה.

== דיסקוגרפיה<ref></ref> ==
=== אלבומים ===
{| class="wikitable plainrowheaders" style="text-align:center;"
! rowspan="2" scope="col" style="width:14em;" |שם האלבום
! rowspan="2" scope="col" style="width:4em;" |שנה
! colspan="2" scope="col" |מיקומי שיא
|-
! scope="col" style="width:3em;font-size:90%;" |מצעד האלבומים ההולנדי
! scope="col" style="width:3em;font-size:90%;" |מצעד האלבומים הבלגי
|-
! scope="row" |Gedeeld door ons
|2019
|2
|2
|-
!Dromen in kleur
|2021
|1
|4
|-
!Iemand van vroeger
|2023
|1
|1
|}

=== מיני-אלבומים ===
* 2017: Glass House Sessions
* 2020: Beste zangers – Seizoen 2020
* 2022: Liefde voor muziek 2022

=== סינגלים ===
{| class="wikitable plainrowheaders" style="text-align:center;"
! rowspan="2" scope="col" style="width:14em;" |שם השיר
! rowspan="2" scope="col" style="width:4em;" |שנה
! colspan="3" scope="col" |מיקומי שיא
! rowspan="2" scope="col" style="width:14em;" |אלבום
|-
! scope="col" style="width:3em;font-size:90%;" |מצעד המוזיקה ההולנדי - טופ 40
! scope="col" style="width:3em;font-size:90%;" |מצעד המוזיקה ההולנדי - טופ 100
! scope="col" style="width:3em;font-size:90%;" |מצעד המוזיקה הבלגי
|-
! scope="row" |"Als het avond is"
|2018
|1
|3
|4
| rowspan="3" |Gedeeld door ons
|-
! scope="row" |"Blauwe dag"
| rowspan="2" |2019
|4
|12
|8
|-
! scope="row" |"Mag ik daar even stil bij staan"
|—
|55
|—
|-
! scope="row" |"Deze is voor mij"
| rowspan="4" |2020
|19
|47
|27
| rowspan="5" |—
|-
! scope="row" |"Weg van jou"
|12
|20
|22
|-
! scope="row" |"De overkant"
<small>(עם הראפר ההולנדי סנל)</small>
|2
|6
|11
|-
! scope="row" |"Papa"
|38
|10
|—
|-
! scope="row" |"Goud"
| rowspan="2" |2021
|2
|4
|88
|-
!"Onderweg Naar Later"
|10
|8
|46
|—
|}

== קישורים חיצוניים ==
* 

==הערות שוליים==

קטגוריה:מוזיקאים הולנדים
קטגוריה:הרכבים מוזיקליים
קטגוריה:צמדים מוזיקליים
פרנסיס וייט

פרנסיס שלי "פרנק" וייט (באנגלית: Francis Shelley "Frank" White; 13 במרץ 1847 – 1 באוגוסט 1922) היה פוליטיקאי אמריקאי, שכיהן כחבר הסנאט של ארצות הברית מטעם מדינת אלבמה. וייט שירת בצבא הקונפדרציה תחת פיקודו של הגנרל נייתן בדפורד פורסט במהלך מלחמת האזרחים האמריקנית, ולאחר מכן מילא תפקיד משמעותי בחזרת הדמוקרטים לשלטון במיסיסיפי במהלך תקופת השיקום. הוא נבחר לבית הנבחרים של מיסיסיפי ואז עבר לבירמינגהאם שבאלבמה כדי לעסוק בעריכת דין. וייט נבחר למלא את מקומו של הסנאטור המנוח ג'וזף ג'ונסטון, ממאי 1914 עד מרץ 1915.

== ביוגרפיה ==
וייט נולד במרץ 1847 ביישוב פריירי (Prairie) השוכן במחוז נוקסובי שבמיסיסיפי, בנם של קלי ומרגרט שלי וייט. הוא למד בבתי ספר מקומיים לצד לימודיו בהוראה פרטית בבית מגוריו. במהלך מלחמת האזרחים האמריקנית שירת כטוראי בפלוגה F של חיל הפרשים הראשון של מיסיסיפי, בפיקודו של גנרל צבא הקונפדרציה נייתן בדפורד פורסט. באפריל 1865 נשבה וייט בעיר סלמה .לאחר המלחמה, למד משפטים במשרדו של ויליאם ב. בארק בעיר וסט פוינט, שם פתח קליניקה משפטית ב-1868. וייט נישא לאוקטביה אנה קולינס בשנת 1873, ובמרוצת השנים הזוג חבק חמישה ילדים.

בשנת 1875 נבחר לבית המחוקקים של מדינת מיסיסיפי ומילא תפקיד מפתח בהשבת המפלגה הדמוקרטית לשלטון המדינתי במיסיסיפי ובמפלת שלטון הרפובליקנים במהלך תקופת השיקום. וייט ישב בראש ועדה שארגנה ופיקחה על הליכי הדחה נגד נבחרי ציבור רפובליקנים בממשלת השיקום של מיסיסיפי, בהם קצין צבא האיחוד ומושל מיסיסיפי לשעבר אדלברט איימס , סגן המושל אלכסנדר ק. דייוויס והמפקח על החינוך ט. וו. קרדוזו, שניים מהאפרו-אמריקאים הראשונים שמילאו תפקיד פוליטי ציבורי במדינה. כולם הודחו מתפקידם.

בשנת 1886 הבחין וייט בחלון הזדמנויות לקריירה חדשה בעיר התעשייה הפורחת בירמינגהאם, והעתיק את מגוריו לאלבמה. בנוסף לעיסוקו בעריכת דין, התמיד וייט בפעילותו הפוליטית. ב-1899 היה מנהל מסע הבחירות של חבר הסנאט האמריקאי ג'ון טיילר מורגן, ב-1900 היה ציר בכינוס הוועדה הדמוקרטית הלאומית לקראת הבחירות לנשיאות באותה השנה, יו"ר המפלגה הדמוקרטית באלבמה וחבר בוועידת החוקה של 1901.

פעילויות אלה ואחרות זיכו את וייט בתמיכה נרחבת באלבמה כולה, מה שהוביל באפריל 1914 למינויו אל הסנאט של ארצות הברית, שם מילא את שארית כהונתו של הסנאטור ג'וזף ג'ונסטון, אשר נפטר באוגוסט 1913. במקביל, וייט מונה למועמד המפלגה הדמוקרטית בבחירות המיוחדות לסנאט. היבחרו של וייט בחודש מאי 1914 הפכה אותו לסנאטור הראשון באלבמה שנבחר לסנאט דרך בחירות ישירות. לאחר שהשלים את כהונתו של ג'ונסטון עד ראשית מרץ 1915, שב לעיסוקיו המשפטיים בבירמינגהאם.

וייט ניסה להתמודד על מושב בסנאט פעמיים נוספות: נגד ג'ון הוליס בנקהד בשנת 1918 ונגד ג'יי תומאס הפלין בבחירות 1920. שנתיים לאחר מכן, ב -1 באוגוסט 1922, נפטר וייט בבירמינגהאם ונטמן בבית העלמין אלמווד.

== קישורים חיצוניים ==
* 

== הערות שוליים ==

קטגוריה:חברי בית המחוקקים של מיסיסיפי
קטגוריה:עורכי דין אמריקאים במאה ה-20
קטגוריה:חברי הסנאט של ארצות הברית מאלבמה
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1847
קטגוריה:אמריקאים שנפטרו ב-1922
אמה ויקלנד

אמה ויקלנד (בשוודית:Emma Wiklund; נולדה ב-13 בספטמבר 1968) היא דוגמנית שוודית.

==ביוגרפיה==
ויקלנד נולדה בסטוקהולם, היא הוחתמה בסוכנות הדוגמנות עלית והופיעה מספר פעמים על שער המגזין Elle, היא הופיעה בתצוגות אופנה של טיירי מוגלר וכריסטיאן לקרואה. היא הצטלמה לקליף של השיר "Too Funky" בביצועו של ג'ורג' מייקל.

היא שיחקה את פטרה בסרט טקסי והמשיכה בתפקיד זה גם בסרטי ההמשך. היא הופיעה כרקדנית בסרט הפעולה "Simon Sez".

ב-2004 הנחתה בשוודיה את התוכנית "Babyboom", המיועדת להורים לילדים קטנים.

ב-2003 התחתנה עם העיתונאי האנס ויקלנד ולהם שני ילדים.

==קישורים חיצוניים==

* 

קטגוריה:דוגמניות שוודיות
קטגוריה:דוגמנים שוודים
קטגוריה:מנחות טלוויזיה שוודיות
קטגוריה:מנחי טלוויזיה שוודים
קטגוריה:שחקני קולנוע וטלוויזיה שוודים
קטגוריה:שחקניות קולנוע וטלוויזיה שוודיות
קטגוריה:ילידות 1968
קטגוריה:שוודים שנולדו ב-1968
קלאודיה סאלאס

קלאודיה סאלאס (באנגלית: Claudia Salas; נולדה ב-23 ביולי 1994) היא שחקנית ספרדייה, אשר זכתה להצלחה עולמית בזכות השתתפותו בסדרה "אליטה".<ref name=":0"></ref>

== ביוגרפיה וקריירה ==
קלאודיה סאלאס נולדה ב-23 ביולי 1994, ולמדה אמנות דרמטית בבית הספר ארטה 4 במדריד.<ref></ref> היא השתתפה בחידושים למחזות כדוגמת "חלום ליל קיץ" ו"חשיבותה של רצינות".<ref name=":0" /> היא החלה את הקריירה שלה כשחקנית בסדרת הטלוויזיה היומית "שש אחיות".<ref></ref> בהמשך, השתתפה גם בסדרת הטלוויזיה "מרכז רפואי".<ref></ref>

בינואר 2019 חתמה על חוזה עם נטפליקס כחלק מהשחקנים הראשיים בסדרה הפופולרית "אליטה".<ref name=":0" /> היא מגלמת את רבקה פארילה לופז, תלמידה שלומדת בתיכון, עשירה בזכות עסקים לא חוקיים של אמה.<ref></ref> באותה השנה היא הצטרפה לצוות השחקנית של סדרת הטלוויזיה "המגפה".<ref></ref> על תפקידה בסדרה היא קיבלה מועמדות בפרסי איחוד השחקנים והשחקניות .<ref></ref>

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2022
|Piggy 
|מאקה
|
|}

=== טלוויזיה ===
{| class="wikitable"
!שנה
!שם
!תפקיד
!הערות
|-
| rowspan="2" style="text-align:center;" |2015
|שש אחיות
|
|עונה 1
|-
|מרכז רפואי
|
|פרק אחד
|-
|style="text-align:center;"|2018
|חברים למשחק
|חברתה של ארטיסטה
|12 פרקים
|-
|style="text-align:center;"|2019
|המגפה
|אסקלנטה
|6 פרקים <small>(עונה 2)</small>
|-
|style="text-align:center;"|2019–2022
|אליטה
| rowspan="3" |רבקה פארילה לופז
|תפקיד ראשי (עונות 2–5); 32 פרקים
|-
| rowspan="2" style="text-align:center;" |2021
|Élite historias breves: Guzmán Caye Rebe
|3 פרקים
|-
|Élite historias breves: Omar Ander Alexis
|פרק אחד
|-
|2023
|Las pelotaris 1926
|אידויה
|תפקיד ראשי; 8 פרקים
|}

== פרסים ומועמדויות ==
{| class="wikitable sortable"
!שנה
!פרס
!קטגוריה
!מועמדות
!תוצאה
! class="unsortable" |מקור
|-
|style="text-align:center;"|2020
|איחוד השחקנים והשחקניות
|השחקנית החדשה הטובה ביותר בטלוויזיה
|"המגפה" <small>(בתפקיד אסקלנטה)</small>
|
| style="text-align:center;" |<ref></ref>
|}

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה ספרדיות
קטגוריה:שחקני קולנוע וטלוויזיה ספרדים
קטגוריה:ספרדים שנולדו ב-1994
קטגוריה:ילידות 1994
Afterglow (שיר של אד שירן)

Afterglow (בעברית: דמדומי ערב) הוא סינגל של הזמר האנגלי אד שירן. הסינגל פורסם ב-21 בדצמבר 2020, ומציין את הסינגל הראשון של שירן מזה למעלה מ-18 חודשים.<ref></ref><ref name="vulture"></ref>

השיר הגיע למקום הראשון במצעד המדיה פורסט הישראלי, למקום שני במצעד הסינגלים הבריטי, וכן הגיע לעשירייה הראשונה בכעשרה מצעדי עשר מדינות אחרות, בהן אוסטרליה ושווייץ. בנוסף, הפך השיר לסינגל ה-13 שנכנס לעשירייה הראשונה במצעד 40 השירים למבוגרים של בילבורד, המספר הרב ביותר של שירים במצעד זה לאמן סולו זכר.<ref></ref>

== רקע ==
ב-20 בדצמבר 2020, לאחר שלקח הפסקה מהחיים הציבוריים, חזר שירן לרשתות החברתיות כדי להכריז על הסינגל החדש שלו: "היי חבר'ה. 'Afterglow' הוא שיר שכתבתי בשנה שעברה שרציתי להוציא עבורכם". הוא המשיך והסביר כי השיר הוא "לא הסינגל הראשון מהאלבום הבא" אלא רק שיר שהוא אוהב.<ref name="ew"></ref> השיר עוסק כמסעו של שירן באנטארקטיקה עם אשתו, שרי סיבורן.<ref></ref>

== ביקורות ==
גיל קאופמן מבילבורד תיאר את השיר כ"בלדה אקוסטית" הכוללת "פזמון רודף".<ref name="billboard"></ref> זואי היילוק מוולטר השוותה את השיר לאלבומי ההפתעה האחרונים של טיילור סוויפט, ואמרה כי שירן "הוציא דף מהספר של טיילור סוויפט והפתיע את המעריצים בסינגל חדש", והמשיכה ותיארה את הרצועה כאחד מ-"הבאנגרים האקוסטיים" שלו.<ref name="vulture"/> מורגן היינס מ-USA Today טענה כי השיר מלווה ב-"מנגינה נימוחה", ו-"משדר תחושה של אינטימיות בזמן רגשי בין אוהבים".<ref></ref>

== וידאו קליפ ==
ביום יציאת הסינגל, 21 בדצמבר 2020, עלה לחשבון היוטיוב של שירן הקליפ ההופעה הרשמי של השיר. בקליפ, מופיע שירן כאשר הוא מנגן בגיטרה אקוסטית ומבצע את השיר.<ref></ref><ref></ref>

נכון ליוני 2021, צבר הקליפ כ-91 מיליון צפיות.

== קרדיטים ==
הקרדיטים לקוחים מטיידל.<ref name="Tidal"></ref>
* אד שירן - שירה, גיטרה, קולות רקע, הפקה
* פרד אגיין - בס, תכנות, מפיק
* מרקו פריסי - סינתיסייזר
* ג'יאמפאולו ג'ק פריסי - ווקודר
* סטיוארט הוקס - מיקסינג
* מארק ספייק סטנט - מאסטרינג
* מאט וולאך - עוזר מיקסינג
* פריסי - מעצב סאונד, מפיק

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטריה (IFPI Austria)
| פלטינה 
| 30,000
|-
! קנדה (Music Canada)
| זהב 
| 40,000
|-
! איטליה (FIMI)
| פלטינה 
| 70,000
|-
! בריטניה (BPI)
| כסף 
| 200,000
|}

== היסטוריית יציאות לאור ==
{| class="wikitable plainrowheaders"
! scope="col"| אזור
! scope="col"| תאריך
! scope="col"| פורמט
! scope="col"| חברת תקליטים
! scope="col"| מקור
|-
! scope="row"| בריטניה
| 18 בדצמבר 2020
| רדיו להיטים עכשוויים
| rowspan="2"| אסיילום
| align="center"| <ref></ref>
|-
! scope="row"| עולם
| 21 בדצמבר 2020
| הורדה דיגיטלית • הזרמת מוזיקה
| align="center"|<ref name="Tidal"/>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי דייוויד הודג'ס
קטגוריה:שירי פולק-פופ
קטגוריה:בלדות פולק
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:שירי זהב בניו זילנד
קטגוריה:שירי זהב בממלכה המאוחדת
קטגוריה:סינגלים בהוצאת אסיילום רקורדס
מנהל בטיחות חומרים מסוכנים וצינורות הנפט הפדרלי

מנהל בטיחות חומרים מסוכנים וצינורות הנפט הפדרלי (באנגלית: The Pipeline and Hazardous Materials Safety Administration) היא סוכנות במחלקת התחבורה של ארצות הברית שהוקמה ב-2004<ref name="statute118"></ref>.

הסוכנות האחראית על פיתוח ואכיפה של תקנות להפעלת בטוחה, אמינה וטובה של צינורות המתפרסים על אורך כולל של כ-4.1 מיליון קילומטרים וכן על כמעט 1 מיליון קילוגרמים משולחים יומיים של חומרים מסוכנים מהאווייר, הים והיבשה.

הסוכנות הוקמה במסגרת חוק שיזם מזכיר התחבורה של ארצות הברית, נורמן מינטה ב-2004.

== היסטוריה ==
מפת הצינורות שברחבי ארצות הברית, מ-2015 לפני 2005, לא הייתה למחלקת התחבורה האמריקאית גוף מחקר שפועל באופן ממוקד ובלעדי בתחום בטיחות צינורות וחומרים מסוכנים ברחבי ארצות הרתי. החוק שיזם מזכיר התחבורה של ארצות הברית, נורמן מינטה בתקופת ממשלו של הנשיא ג'ורג' ווקר בוש הקים את מנהל בטיחות חומרים מסוכנים וצינורות הנפט הפדרלי, שפועל עד היום. עד הקמת הסוכנות, הגוף שטיפל בבעיות שכיום מטפלת הסוכנות היה מינהל המחקר והתוכנוית המיוחדות של מחלקת התחבורה<ref></ref>.

== קישורים חיצוניים ==

* 

== הערות שוליים ==

קטגוריה:ארצות הברית: רשויות פיקוח
קטגוריה:ארצות הברית: אנרגיה
קטגוריה:מחלקת התחבורה של ארצות הברית
נקודת בויל

נקודת בויל (באנגלית: Boil Point; בבולגרית: нос Боил) היא לשון יבשה בחוף הדרומי של חצי האי טריניטי, שבקצה הצפוני של חצי האי האנטארקטי, בארץ גרהאם שבאנטארקטיקה.

הנקודה מהווה את הצד המערבי של הכניסה למפרצון רטיז'ה.

הנקודה ממוקמת 6.45 קילומטרים צפונית-מערבית לנקודת וייו; 7.45 קילומטרים דרומית-מזרחית לגבעת תאודוליט; 8.45 קילומטרים מדרום לנונאטאקי קאמל; ו-5.82 קילומטרים מערבית - דרום-מערבית מנקודת גארוואן.

== היסטוריה ==
=== מיפוי הנקודה ===

הנקודה מופתה לראשונה על ידי סוקרים גרמניים - בריטיים בשנת 1996.

=== מקור השם ===

הנקודה נקראת על שם היישוב בויל, שבצפון-מזרח בולגריה.

השם אומץ רשמית ב-6 בדצמבר 2010.

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/display_name.cfm?gaz_id=137152 נקודת בויל] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=18795&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת בויל] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-57.53777455585235,-63.51637494380682,12&?query=&?map_type=hybrid תצלום לוויין של אזור הנקודה, תוך סימון אתרים נוספים באזור] באתר copernix
* [https://latitude.to/articles-by-country/aq/antarctica/406892/boil-point מפת אזור נקודת בויל]

== הערות שוליים ==

בויל
בויל
מדינת הפליטים

מדינת הפליטים היא הצעה משנת 2015 ליצור מדינה חדשה בה יוכלו להתיישב פליטי העולם, זאת על מנת לפתור את בעיית הפליטים בעולם. על פי הערכת האומות המאוחדות, ישנם כ-60 מיליון פליטים ועקורים בעולם. <ref></ref>

== ההצעה ==
רעיון מדינת הפליטים הוצע ביוני 2015 על ידי ג'ייסון בוזי, משקיע נדל"ן מצליח במפרץ סן פרנסיסקו. ביולי 2015, פורסם מאמר על הרעיון באתר "וושינגטון פוסט".<ref></ref> בהמשך קיבל הרעיון סיקור תקשורתי נוסף.

הוגה הרעיון בוזי מציע מספר אפשרויות למיקומה של המדינה המוצעת:<ref></ref>

# קניית איים לא מיושבים ממדינות עתירות איים כגון הפיליפינים או אינדונזיה.
# הסתמכות על קרקע - שתימכר או תיתרם - במדינה עתירת אדמות ראויות למגורים שאינן מנוצלות, לדוגמה, פינלנד.
# הסתמכות על מדינת אי קטנה המאוכלסת בדלילות ומביעה את הסכמתה להפוך למדינת פליטים. בתמורה יקבלו אזרחי האי הוותיקים הטבות כספיות משמעותיות.
# איים חדשים שייווצרו במים בינלאומיים.

== מימון ==
על פי ההצעה, מימון למדינת הפליטים יושג מממשלות, ארגונים חוץ ממשלתיים, האומות המאוחדות או על בסיס תרומות פרטיות. בוזי ניסח את ההצעה הראשונית, ואתר האינטרנט שהוקם לצורך הרעיון ( [http://www.refugeenation.org www.refugeenation.org] ) קידם את הרעיון באמצעות סוכנות יחסי ציבור. <ref></ref>

באוקטובר 2015, נפתח קמפיין מימון המונים במטרה לגייס מיליארדי דולרים לרכישת אדמות או איים לצורך מימוש הרעיון. <ref></ref>

== הצעות לסמלי המדינה ==
שימוש לא רשמי בדגל מדינת הפליטים באולימפיאדת 2016
דגל הפליטים שעוצב על ידי הפליט יארה סעיד.
הפליט הסורי יארה סעיד עיצב דגל אדום-כתום הדומה לחליפת הצלה. אחר, המנון למדינה הוצע על ידי הפליט הסורי מוטאז אריאן שמתגורר באיסטנבול. <ref>https://medium.com/insecurities/creating-a-flag-and-an-anthem-for-the-worlds-refugees-dedc19293ccd</ref> אף על פי שסמלים אלו אינם רשמיים, מעודדי משלחת הפליטים באולימפיאדת ריו דה ז'ניירו (2016) עשו שימוש בדגל באופן בלתי רשמי.

אפליקציית "וואטסאפ" כוללת את הדגל המוצע כחלק ממבחר האמוג'ים.

== הצעות דומות ==
פחות מחודשיים לאחר שההצעה זכתה לסיקור תקשורתי נרחב, נגיב סאווירס, מיליארדר מצרי, הציע לקנות אי בים בתיכון על מנת ליישב בו פליטים סורים. <ref></ref>

== קישורים חיצוניים ==
* 

== הערות שוליים ==
 

קטגוריה:פליטים
אמביי

אמביי (בהונגרית: Ömböly) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה, גם אוכלוסיית אמביי קטנה עם השנים. כך, בשנת 1990 היו בעיר 468 תושבים ובשנת 2020 רק 402 תושבים.

אזורו של הכפר מיושב לסירוגין מאז המאה ה-13, אך הוא הוכר באופן רשמי ככפר נפרד רק בשנת 1947 לאחר שהתנתק מנירפיליש

==קישורים חיצוניים==

* 

==הערות שוליים==

קטגוריה:הונגריה: כפרים
מחנות עבודה בקוריאה הצפונית

מחנות עבודה בקוריאה הצפונית (בקוריאנית: 관리소, קרי "קוואנליסו") הם מתחמים ומבנים המשמשים לכליאת אוכלוסיות מסוימות בקוריאה הצפונית. לפי כלי תקשורת שונים, שבסיסיהם מחוץ לקוריאה הצפונית, ישנם במחנות עבודה אלו בין 150 ל-200 אלף אסירים. בניגוד למשטרים טוטליטריים אחרים, בקוריאה הצפונית גם משפחותיהם של המואשמים נשלחים למחנות אלו, כולל אחאים, ילדים, אחיינים ונכדים של מי שהואשמו בהתנגדות למשטר.

== דוגמאות למחנות עבודה ==
* מחנה 22. הגדול מבין המחנות לפי ההערכות שכנו בו כ-50 אלף איש. וישנן שמועות שהוא נסגר
*מחנה 14. בצפון מזרח המדינה. נחשב למחנה בו התנאים הכי קשים. ממנה זה הצליח לברוח שין דונג היוק

== התנאים במחנות ==
* ימי עבודה קשים - בין 14 ל-19 שעות בתעשייה, בחקלאות ובמכרות. ללא תנאים סניטריים.
* המזון דל. כ-150 גרם של תירס ביום. לכן האסירים היו אוכלים עכברים עכברושים נחשים וחרקים.

== דוגמאות למקרי זוועה שהתרחשו במחנות ==
* משפחה שלמה הוכנסה לתא גזים שקוף.
* אחד הקצינים ציווה על אחת האסירות לתת ל-50 נשים בריאות כרוב מורעל. אכילת הכרוב גרמה סבל לאותן נשים ולאחר 20 דקות כולן מתו.
* אסירים נאלצו לראות את בני משפחותיהם מעונים ומוצאים להורג.
* כלובים בהם האסירים יכולים רק לשבת, ונמצאים בהם ימים אחדים.
* התעללות בנשים הרות. נשים שנכנסו להריון שלא בתיאום עם אנשי המחנה מופעלת עליהן אלימות קשה כדי להפיל את העובר.

== קישורים חיצוניים ==
* [https://www.ynet.co.il/articles/0,7340,L-3757858,00.html מחנות העבודה בצפון קוריאה: זוועה הרחק מן העין]. 6 באוגוסט. 2009. ynet
* [https://www.haaretz.co.il/misc/1.942839 עדויות מצפון קוריאה ניסויים כימיים בבני אדם.] 1 בפברואר 2004. הארץ
* רויטרס. [https://www.haaretz.co.il/news/world/asia/.premium-1.2102358 עדויות הזוועה מהמחנות בצפון קוריאה נחשפות]
* אסף רונאל. [https://www.haaretz.co.il/hblocked?returnTo=https%3A%2F%2Fwww.haaretz.co.il%2Fnews%2Fworld%2Fasia%2F.premium-1.1985165 הקורבנות האמיתיים של צפון קוריאה: אזרחי המדינה]. הארץ
* [https://www.ynet.co.il/articles/0,7340,L-4492708,00.html המחנות בצפון קוריאה: כלבים הורגים ילדים]. 26 בפברואר 2014. ynet
* [https://www.youtube.com/watch?v=vasmLxi_2Ew&ab_channel=cmimediaus סרטון המציג את סך ההתעללויות שנעשים במחנות הריכוז הקוריאנים.]
* [https://www.hrnk.org/uploads/pdfs/HRNK_HiddenGulag2_Web_5-18.pdf דוח על תנאי המחנות בקוריאה הצפונית]
קטגוריה:מחנות ריכוז בקוריאה הצפונית
קטגוריה:מחנות עבודה
גבעת אזימוט (ארץ גרהאם)

גבעת אזימוט (באנגלית: Azimuth Hill) הוא מחשוף סלעי נמוך, בחצי האי טריניטי, שבחלקו הצפוני ביותר של חצי האי האנטארקטי, בארץ גרהאם שבאנטארקטיקה.

מדף סלע זה בולט כחצי אי לתוך מצר תעלת הנסיך גוסטב, דרומית לשפכו של קרחון ראסל המזרחי.

גובהו של מדף הסלע 85 מטרים מעל פני הים.

== היסטוריה ==
=== מקור השם ===

שמו של מדף הסלע ניתן לו על ידי סקר שטחי חסות איי פולקנד.

מדף הסלע נקרא על שם סקר מיפוי שערך סקר שטחי חסות איי פוקלנד באזור, בשנת 1946, בו נמדד אזימוט השמש תוך שימוש בגל-אבנים שנבנה בקצה המזרחי של מחשוף הסלע.

== לקריאה נוספת ==

<div class="mw-content-ltr">• National Imagery and Mapping Agency 2020, [https://msi.nga.mil/api/publications/download?key=16694492/SFH00000/Pub200bk.pdf Sailing Directions (planning Guide) and (enroute) for Antarctica], P 114</div>

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:796 גבעת אזימוט] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=715&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR גבעת אזימוט] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6635691.html גבעת אזימוט] באתר mindat

== הערות שוליים ==

אזימוט
סקפירינכוס אלבוס

סקפירינכוס אלבוס (שם מדעי: Scaphirhynchus albus) הוא מין של דג ממשפחת החדקניים, החי במימי נהרות ארצות הברית ובייחוד המיסיסיפי ונהר מיזורי בטווח שבין מונטנה ודקוטה הצפונית ללואיזיאנה ומיסיסיפי.

==מאפיינים==
החדקן בעל גוון אפור-חיוור עד לבן, ממנו קיבל את שמו האנגלי (Pallid sturgeon) והוא בעל מספר שורות לוחיות של קשקשים סחוסיים לאורך גופו והוא חסר שלד גרמי. החוטם שלו צר ומופנה מעלה כשמצידיו בולטים מספר זיפים. הוא בעל חוטם רך ועיניים קטנות הממוקמות נמוך. לסתותיו חסרות שיניים ומותאמות בעיקר ליניקת טרף. החדקן יכול להגיע לאורך 76 עד 152 ס"מ ולמשקל ממוצע של 5 עד 40 ק"ג, אם כי נמצאו גם פרטים באורך 2 מטרים ומשקל 130 ק"ג. החדקן יכול לחיות מעל 50 ואף 100 שנה.

החדקן מצוי לרוב בנהרות רחבים כמו המיסיסיפי והמיזורי וביובלים שלהם אך גם בנהרות מהירים ורדודים עם קרקעית בוצית וחולית ואף סלעית. החדקן מחטט עם חוטמו המוזר לאורך הקרקעית ומחפש דגים קטנים, חרקים שונים כמו זחלי יתושים ובריומאים וכן רקבובית וצמחים מימיים.

החדקן מצוי בסכנת הכחדה עקב דיג יתר לבשרם ולקוויאר שלהם וכן עקב זיהומים והקמת סכרים באזור מחייתם. מאחר שהחדקנים מגיעים לבגרות מינית רק בגיל 15 הם לא מצליחים להתאושש במקומות בהם האוכלוסיות פחתו. כיום החדקן מוגן לפי שירות הדגה וחיות הבר של ארצות הברית.

==קישורים חיצוניים==

== הערות שוליים ==

קטגוריה:חדקניים
קטגוריה:מגה-פאונה של אמריקה הצפונית
קטגוריה:ארצות הברית: דגים
סידור ישרים

בגאומטריה קומבינטורית, סידור ישרים הוא מערכת מסומנת של ישרים במישור האוקלידי או הפרויקטיבי, שכל שניים מהם נחתכים. מערכות כאלה נלמדות באמצעות מודלים קומבינטוריים כגון סידורים של פסאודו-ישרים (ראו להלן). ההכללה לסידור של על-מישורים מופיעה בהקשרים שונים בגאומטריה אלגברית ובתורת החבורות, למשל בהצגות של חבורות קוקסטר. משפט Folkman-Lawrence מספק קשר בין סידורי ישרים (ופסאודו-ישרים) לבין מטרואידים.

== פסאודו-ישרים ==

פסאודו-ישר הוא מסילה חלקה ופשוטה במישור, המשיקה באינסוף ובמינוס אינסוף לשני ישרים מקבילים. פסאודו-ישרים מאפשרים ללמוד את התכונות הקומבינטוריות של סידור ישרים, תוך הרפיה של אילוצים גאומטריים. כמה מהשאלות העיקריות בתחום זה נוגעות למידה שבה אפשר לממש סידור של פסאודו-ישרים באמצעות ישרים.

סידור של פסאודו-ישרים הוא מערכת מסומנת של פסאודו-ישרים, שבה כל זוג פסאודו-ישרים נפגש בדיוק פעם אחת, ובה הם חוצים זה את זה. סידור שבו כל הפסאודו-ישרים נפגשים בנקודה אחת נקרא עפרון (pencil), והוא נחשב לטריוויאלי. סידור של פסאודו-ישרים משרה קומפלקס תאי שהקודקודים שלו הם התחומים המתקבלים מהוצאת הסידור מן המישור, והקשתות שלו מחברות תחומים שיש להם שפה משותפת (שאינה נקודה). שני סידורים שהקומפלקסים שלהם איזומורפיים נקראים איזומורפיים. נקודות החיתוך הן קודקודים של הסידור. קודקוד שנפגשים בו בדיוק שני פסאודו-ישרים הוא קודקוד פשוט; קודקוד שאינו פשוט הוא קודקוד מרובה. סידור שכל הקודקודים שלו פשוטים הוא סידור פשוט. ידוע שהלוגריתם של מספר הסידורים האפשריים של n פסאודו-ישרים חסום בין שתי כפולות חיוביות של n^2.

סידור שבו כל אחד מהפסאודו-ישרים הוא מונוטוני בציר ה-x נקרא סידור אוקלידי.

סידור אוקלידי שבו כל אחד מן הפסאודו-ישרים מקביל לציר ה-x בכל מקום פרט לסביבה של הקודקודים נקרא דיאגרמת תיילים (wiring diagram) או רשת מיון פרימיטיבית. כל סידור של פסאודו-ישרים איזומורפי לדיאגרמת תיילים.

סידור של פסאודו-ישרים הוא בר-מתיחה (stretchable) אם הוא איזומורפי לסידור ישרים. כל סידור של עד 8 ישרים ניתן למתיחה, אבל יש סידור פשוט ב-9 פסאודו-ישרים שאינו כזה. כל סידור שהתאים שלו משולשים ומרובעים (ואפילו אם יש תא אחד גדול יותר -) הוא ניתן למתיחה. ההכרעה האם סידור פשוט ניתן למתיחה היא NP-קשה.

== תמורות ==

כאשר מטילים סידור של פסאודו-ישרים על ישר קבוע, מתקבלת בכל נקודה של הישר תמורה של המסילות, המתארת את מרחקן המכוון מן הישר. התמורה משתנה על ידי החלפה של כמה מסילות סמוכות בכל קודקוד. התמורות המתקבלות באינסוף ובמינוס אינסוף מנוגדות זו לזו. הסתכלות פרויקטיבית מאפשרת להשלים את סדרת התמורות על ידי תמורות מנוגדות, והמעבר בחזרה למישור האוקלידי, הכרוך בבחירת "הנקודה באינסוף", משמעו חיתוך של מעגל התמורות במקום כלשהו. סדרה כזו של תמורות נקראת סדרה מותרת (allowable sequence).

== תחומים קמורים ==

תהי p נקודה מחוץ לפסאודו-ישרים המרכיבים סידור A. ה-p-קמור של תת-סידור B כולל את הישרים ש-B מפריד ביניהם לבין p. משפט Helly ומשפט Tverberg עוסקים בהרחבת סידור פסאודו-ישרים נתון על-ידי פסאודו-ישר הנמצא ב-p-קמור של נקודה נתונה.

==ראו גם==
* סדרת המסעדן העצלן

==הערות שוליים==

קטגוריה:גאומטריה
קטגוריה:קומבינטוריקה
אנה קובאלצ'וק

אנה ליאונידובנה קובאלצ'וק (נולדה ב-15 ביוני 1977) היא שחקנית קולנוע וטלוויזיה רוסייה, זוכת פרס "הדמות הטובה" בפסטיבל המשפט הבינלאומי "חוק וחברה" על גילום הדמות הראשית בסדרת הטלוויזיה סודות החקירה.

== ביוגרפיה ==
אנה קובאלצ'וק נולדה ב-15 ביוני 1977, בנוישטרליץ (גרמניה המזרחית), למשפחה של מורים. אמה של אנה ניהלה גן ילדים, אביה היה בצבא וסבה היה מנהל בית ספר. לאנה יש אח מבוגר בשם פאבל.

בימי בית הספר התגוררה קובאלצ'וק בלנינגרד. השחקנית לעתיד בילתה גם חלקים מילדותה בירוואן ובמוסקבה. בבית הספר למדעים מדויקים, ובמיוחד מתמטיקה, היה המקצוע המועדף עליה. עם סיום בית הספר התיכון, קובאלצ'וק התכוונה להירשם למכון הפוליטכני של לנינגרד ללימודי קיברנטיקה. אבל לאחר זמן מה, היא בחרה בקריירת משחק ונרשמה למכון למוזיקה, תיאטרון וקולנוע של לנינגרד. במהלך לימודי התיאטרון, אנה הכירה את בעלה הראשון לעתיד, אנטולי אילצ'נקו. עוד כסטודנטית, היא השתתפה בלהקת תיאטרון בשם לנסובייט, שם הבמאי גנאדי טרוסטיאנצקי חיפש שחקנית שתגלם את הגיבורה הצעירה להפקתו "חולה דמיוני" על פי הקומדיה "Le Malade imaginaire" של מולייר. הצגת הבכורה של הופעתה התקיימה כמעט בבת אחת לאחר שקובאלצ'וק קיבלה את התעודה שלה, וכמעט במקביל לחתונתה.

== קריירה ==
היא בוגרת האקדמיה לתיאטרון, מוזיקה וקולנוע בסנקט פטרבורג בשנת 1998. היא חברה בתיאטרון לנסובייט מאז 1998. הפופולריות של אנה הגיעה לאחר תפקידה בתור המפקחת מריה שבצובה בסדרה סודות החקירה (2001) עליו זכתה השחקנית בפרס והערכה רבה.

לאחר צילומי העונה הראשונה של "סודות החקירה" התגלה כי השחקנית בהריון ועומדת ללדת. לאחר ששקלו את המצב הזה, החליטו יוצרי הסרט שלא להסתיר את הריונה של קובאלצ'וק; והתסריטאית ילנה טופילסקי התאימה בדחיפות את התסריט כך שהוא נוגע לחייה הפרטיים של הגיבורה שלה, המפקחת מאשה שסצובה, כך שיכלול התפתחות זו. ב-26 באוקטובר 2000 ילדה השחקנית את בתה זולוטה (שפירושה ברוסית "זהב"); סצנת ההנקה שלה את תינוקה נכללו לאחר מכן בטלוויזיה. בשנת 2005 גילמה אנה את מרגריטה במיני-סדרה שביים ולדימיר בורטקו, שזכתה לשבחים רבים, במיני סדרה "האמן ומרגריטה".

== חיים פרטיים ==
בשנת 2000 אנה ילדה בת וקראה לה זולוטה. עם סיום צילומי "האמן ומרגריטה" ביוני 2005, הודיעה קובאלצ'וק על גירושיה מאנטולי אילצ'נקו. דבריה אושרו על ידי בעלה לשעבר, שגילם גם הוא תפקיד במיני סדרה.

זמן קצר לאחר מכן החלה קובאלצ'וק לצאת עם איש העסקים אולג קפוסטין. לאחר שנתיים של יחסים הם התחתנו ב-1 בדצמבר 2007 בסנקט פטרבורג. כמתנת חתונה, אולג העניק לה סוס מרוצים גזעי. ב-30 באפריל 2010, ילדה השחקנית את בנה דובריניה.

== פילמוגרפיה נבחרת ==
* 2000–2018 - סודות החקירה, בתפקיד מריה שבצובה
* 2003 - המוזרויות של הפוליטיקה הלאומית
* 2004 - נגד הזרם, בתפקיד אנה
* 2004 - האחוזה, בתפקיד אלנה סמנובה
* 2005 - האמן ומרגריטה, כמרגריטה
* 2006 - שעת העומס בתפקיד יבגניה ארכיפובה
* 2008 - אדמירל, בתפקיד סופיה קולצ'אק
* 2008 - אני יכול לקרוא לך אמא? בתפקיד דריה סמנובה
* 2011 - פיוטר הגדול: הצוואה, בתפקיד אנסטסיה טרובצקאיה
* 2016 - על אהבה, בתפקיד תמרה
* 2020 - סודות החקירה: המאה הקודמת, מריה שבצובה.

== קישורים חיצוניים ==

* [http://lifeactor.ru/1113-anna-kovalchuk.html אנה] [http://lifeactor.ru/ קובלקצ'וק] באתר [http://lifeactor.ru/ Lifeactor.ru]

קטגוריה:שחקניות תיאטרון רוסיות
קטגוריה:שחקניות קולנוע וטלוויזיה רוסיות
קטגוריה:סנקט פטרבורג: אישים
קטגוריה:שחקני תיאטרון רוסים
קטגוריה:שחקני קולנוע וטלוויזיה רוסים
קטגוריה:נשים זוכות פרסים
קטגוריה:ילידות 1977
קטגוריה:רוסים שנולדו ב-1977
אליפות ישראל בהיאבקות חופשית 2012

אליפות ישראל בהיאבקות חופשית נערכה בבאר שבע ב-14 בינואר 2012.

== נשים ==
{| class="wikitable"
!קטגוריה
| style="background-color: #FFD700;" |
<div style="text-align: center;">25x25 פיקסלים</div>
| style="background-color: #c0c0c0;" |
<div style="text-align: center;">25x25 פיקסלים</div>
| style="background-color: #cd7f32;" |
<div style="text-align: center;">25x25 פיקסלים</div>
|-
|44-48 ק"ג
|מריה קושניר הפועל קריית אלעזר
|דריה אסתרין מכבי עמ"י אילת
|
|-
|55 ק"ג
|שרי יסין הפועל אשדוד
|אורטל יעקובוב הפועל הישגי באר שבע
|תמרה פרנברוך הפועל באר שבע
|-
|59 ק"ג
|ג'ניפר חצ'דזה מכבי עמ"י בת ים
|אינה קרסניקוב מכבי עמ"י אילת
|
|-
|63 ק"ג
|אילנה קרטיש הפועל קריית אלעזר
|מרטה פרנברוך הפועל הישגי באר שבע
|סבטלנה גסנוב הפועל הישגי באר שבע
|-
|67 ק"ג
|ויקטוריה קרפץ הפועל הישגי באר שבע
|אנסטסטיה סוקולינסקי הפועל הישגי באר שבע
|ילנה בגץ הפועל הישגי באר שבע
|-
|67-72 ק"ג
|אנג'לינה אדונייב הפועל בני עייש
|אורלי מנוייב הפועל אשדוד
|
|}

== גברים ==
{| class="wikitable"
!קטגוריה
| style="background-color: #FFD700;" |
<div style="text-align: center;">25x25 פיקסלים</div>
| style="background-color: #c0c0c0;" |
<div style="text-align: center;">25x25 פיקסלים</div>
| style="background-color: #cd7f32;" |
<div style="text-align: center;">25x25 פיקסלים</div>
!מקום חמישי
|-
|50–55 ק"ג
|אנדרי צריוק קידום היאבקות רחובות
|דוד אליהו עוצמה בת ים
|איליה צריוק קידום היאבקות רחובות
---- יירוסלב גולדמן מכבי עמ"י באר שבע
|מיכאל בונדר הפועל אשדוד
---- יבגני נוסדנקו הפועל אשדוד
|-
|60 ק"ג
|אמרך גסנוב עצמה בת ים
|ולדימיר צריוק קידום היאבקות רחובות
|ירוסלב קיסילבסקי מכבי עמ"י באר שבע
---- מיכאל מרקמן מכבי נצרת עילית
|ארטיום רוטמן קידום היאבקות רחובות
---- ולדיסלב צביטקוב מכבי עמ"י בת ים
|-
|66 ק"ג
|איגור גרטנר מכבי עמ"י באר שבע
|מרק פופוב מכבי עמ"י באר שבע
|בני איסקוב מכבי אשקלון
---- חן אליהו הפועל לוד
|וילי סימנובסקי הפועל בית דני
----
|-
|74 ק"ג
|יורי פולק מכבי עמ"י באר שבע
|חנוך רחמין עוצמה בת ים
|מיכאל שומלקו מכבי נצרת עילית
---- יבגני צ'יגרין מכבי עמ"י באר שבע
|קלייד ציבולקין הפועל אשדוד
---- יעקב יעקובוב עוצמה בת ים
|-
|84 ק"ג
|מיכאל צצלשוילי הפועל אשדוד
|דוד רדצ'ינקו מכבי עמ"י באר שבע
|דניאל קרובלין מכבי עמ"י באר שבע
---- רפאל בדלוב הפועל אשדוד
|בקה נמיצשוילי עוצמה בת ים
---- רביב אהרון מכבי נצרת עילית
|-
|96 ק"ג
|סרגיי קולסניקוב מכבי עמ"י באר שבע
|לאוניד וסילנציקי הפועל אשדוד
|אולג ישראייב מכבי עמ"י שדרות
---- תומר רז מכבי נצרת עילית
|תומר לורייא מכבי נצרת עילית
---- ולד פובלודסקי מכבי עמ"י באר שבע
|-
|96–120 ק"ג
|מישל ריזמן מכבי עמ"י באר שבע
|יבגני זלסקי מכבי עמ"י באר שבע
|איליה ברינגולדס מכבי אשקלון
---- דימיטרי מושנקוב מכבי עמ"י באר שבע
|רומן לבצ'נקו הפועל בית דני
---- אדם קדוש מכבי עמ"י באר שבע
|}

== ראו גם ==
אליפות ישראל בהיאבקות יוונית-רומית

== קישורים חיצוניים ==
* 

2012
קטגוריה:2012 בישראל: ספורט
קטגוריה:באר שבע: אירועים
יחסי ארגנטינה–נורווגיה

שגרירות ארגנטינה באוסלו
יחסי ארגנטינה–נורווגיה הם יחסי החוץ בין ארגנטינה לנורווגיה.

== היסטוריה ==
ההיסטוריה של ההגירה מנורווגיה לארגנטינה מתחילה עם הגעתו של הצייר יאן יאנסן, הידוע יותר בריו דה לה פלאטה בשם חואן באוטיסטה דניאל, שנולד ככל הנראה בסביבות 1580 ונחשב לאחד הציירים המשמעותיים ביותר בתקופה הקולוניאלית. בדרום אמריקה ההיספנית. הוא הגיע לבואנוס איירס בשנת 1605 בפקודת המושל הרננדו אריאס דה סאבדרה. כעבור כמה שנים התיישב בקורדובה שם התחתן עם איזבלה דה לה קמארה (בת של אחד ממייסדי העיר) ונפטר בסביבות 1660 באותו אזור.

בימי נשיאותו של ברטולומה מיטרה, החלה הקמתם של ארגוני הגירה באירופה להביא מתיישבים אירופים למדינה. הדיפלומט הארגנטינאי בצרפת, מריאנו סוורו בלקרצ'ה, הוסמך לנהל משא ומתן על חוזה של ידידות, ניווט וסחר עם האיחוד השוודי-נורווגי, עליו חתם ב-6 ביולי 1873 עם הברון איידלסוורד. בשנת 1869 עזבו יותר מ-60,000 שוודים ונורווגים לארצות הברית, וארגנטינה השתדלה למשוך גם אליה את גלי ההגירה מהמדינות הסקנדינביות.

מרבית המהגרים הנורווגים שנסעו לדרום אמריקה במחצית השנייה של המאה ה-19 ובתחילת המאה ה-20 התיישבו בארגנטינה, ואילו הקבוצה השנייה בגודלה הייתה בצ'ילה והשלישית בברזיל. בשנת 1920 היגרו מנורווגיה 1,700 איש, הרוב לארגנטינה. בין השנים 1906–1930 היגרו לארגנטינה 2,668 נורווגים. ההערכה היא שבין 5,000 ל-10,000 נורווגים היגרו לאמריקה הלטינית בין השנים 1820 ל-1940.

בספטמבר 1967 ביקר בארגנטינה אולף החמישי, מלך נורווגיה, ובמרץ 2018 ביקרו בה האראלד החמישי, מלך נורווגיה, וסוניה, מלכת נורווגיה, לצד פקידים נורווגיים אחרים, בהם שר החוץ, שר המסחר, התעשייה והדיג, ומזכיר המדינה לנפט ואנרגיה, בנוסף למשלחת עסקית גדולה המונה למעלה מ-60 איש, בהם נשיא קונפדרציית הארגון הנורווגי, מנכ"ל נורווגיה אייר, ומנכ"ל סטטויל, חברת הנפט הנורווגית המובילה. כמו כן, בשנת 2016 ביקר בארגנטינה שר החוץ הנורווגי.

== יחסים כלכליים ==
היצוא הארגנטינאי לנורווגיה מורכב בעיקר מסחורות כמו פירות וירקות, יין, עור, מזון ונפט. נורווגיה מייצאת בעיקר דשנים ומוצרים כימיים אחרים, מכונות ומכשירים טכניים לארגנטינה.

== נציגויות דיפלומטיות ==
* נורווגיה מחזיקה בארגנטינה שגרירות בבואנוס איירס.
* ארגנטינה מחזיקה בנורווגיה שגרירות באוסלו.

==קישורים חיצוניים==

== הערות שוליים ==
אוסה אופות

אוסה אופות (באנגלית: Nsé Ufot) היא פעילה, מארגנת קהילתית ומנכ"לית "פרויקט ניו ג'ורג'יה", מוסד ללא כוונת רווח לתמיכה בבוחרים ופעולות משפטיות, שהוקם על ידי סטייסי אברמס בשנת 2013. מאמצי ההתארגנות של אופות בבחירות לנשיאות ארצות הברית 2020 בג'ורג'יה תרמו לכך שחבר האלקטורים של המדינה הלכו למפלגה הדמוקרטית.<ref></ref> בשנת 2021 היא נבחרה לרשימת טיים 100 נקטס של מגזין טיים.<ref name=":0"></ref>

== ביוגרפיה ==
אופות נולדה בניגריה וגדלה בדרום מערב העיר אטלנטה שבמדינת ג'ורג'יה בארצות הברית.<ref name=":1"></ref><ref></ref> אופות מציינת את חוויותיה כאזרחית אמריקאית כמניע למחויבותה להבטחת זכויות הבחירה.<ref></ref> כשהייתה בת 14 היא שימשה כשליחה של בית הנבחרים בג'ורג'יה. היא למדה במכון הטכנולוגי של ג'ורג'יה ללימודי התואר הראשון שלה, שם קיבלה B.Sc בפסיכולוגיה בשנת 2002.<ref></ref> לאחר מכן למדה בבית הספר למשפטים באוניברסיטת דייטון, שם קיבלה את תואר ה-J.D. שלה .

אופות החלה את דרכה כעורכת דין תאגידית לפני שהפכה ללוביסטית למען זכויות עובדים. היא הייתה עוזרת המנהל של האגודה הקנדית למורי האוניברסיטאות, איגוד הסגל הגדול ביותר בקנדה, ובהמשך שימשה כלוביסטית בכירה וקצינת יחסי ממשל של האגודה האמריקנית לפרופסורים באוניברסיטאות.<ref name=":1" />

לאחר מכן היא הפכה למנכ"לית פרויקט ניו ג'ורג'יה, מוסד ללא כוונת רווח, שהוקם על ידי סטייסי אברמס כדי לחנך ולרשום מצביעים מקבוצות מיעוט אתניות בג'ורג'יה, והקרן הביצועית הנלווית לה, שתומכת ברפורמות להגברת המעורבות האזרחית של קהילות מיעוט אתניות.<ref></ref> לפני הבחירות לנשיאות ארצות הברית 2020, פרויקט ניו ג'ורג'יה רשם מעל חצי מיליון אזרחי מדינת ג'ורג'יה להצבעה.<ref></ref>

== פרסים ==
* 40 מתחת לגיל 40, אגודת בוגרי המכון הטכנולוגי של ג'ורג'יה <ref></ref>
* טיים 100 נקסט, 2021<ref name=":0" />

==קישורים חיצוניים==

== הערות שוליים ==

קטגוריה:פעילות פוליטיות אמריקאיות
קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:בוגרות המכון הטכנולוגי של ג'ורג'יה
קטגוריה:בוגרי המכון הטכנולוגי של ג'ורג'יה
קטגוריה:בוגרי אוניברסיטת דייטון
קטגוריה:ג'ורג'יה: אישים
קטגוריה:אמריקאים שהופיעו ברשימת טיים 100 נקסט
קטגוריה:פעילים פוליטיים אמריקאים
קטגוריה:מנכ"לים אמריקאים
קטגוריה:מנכ"ליות אמריקאיות
קטגוריה:מהגרים מניגריה לארצות הברית
קטגוריה:אמריקאים ממוצא ניגרי
קטגוריה:אמריקאיות שנולדו במאה ה-20
קטגוריה:אמריקאים שנולדו במאה ה-20